২০২১ কোপা আমেরিকা গ্রুপ বি
২০২১ কোপা আমেরিকার গ্রুপ বি-এর (যা উত্তরাঞ্চল হিসেবেও পরিচিত) সকল ম্যাচ ২০২১ সালের ১২ হতে ২৭শে জুন তারিখ পর্যন্ত ব্রাজিলে অনুষ্ঠিত হয়েছে। এই গ্রুপে কলম্বিয়া, এই আসরের আয়োজক ও পূর্ববর্তী আসরের চ্যাম্পিয়ন ব্রাজিল, ভেনেজুয়েলা, ইকুয়েডর এবং পেরু একে অপরের মুখোমুখি হয়েছে। মূলত, ২০২০ সালের ১৩ই জুন হতে ১লা জুলাই তারিখ পর্যন্ত এই গ্রুপের সকল ম্যাচ কলম্বিয়ায় অনুষ্ঠিত হওয়ার কথা ছিল। তবে ২০২০ সালের ১৭ই মার্চ তারিখে, দক্ষিণ আমেরিকায় করোনাভাইরাসের বৈশ্বিক মহামারীর কারণে এই আসরটি এক বছরের জন্য স্থগিত করা হয়েছিল।